**BENDRADARBIAVIMO SUTARTIS**

2018 m. gruodžio 13 d. Nr. \_\_\_\_\_\_\_\_\_ / \_\_\_\_\_\_\_\_\_\_\_

Vilnius

Lietuvos policijos veteranų asociacija (toliau – LPVA), atstovaujama valdybos pirmininko Vytauto Navicko, veikiančio pagal LPVA įstatus, ir Šalčininkų rajono vidaus reikalų sistemos pensininkų sąjunga (toliau – Šalčininkų rajono VRSPS), atstovaujama pirmininkės Reginos Kokoškinos, veikiančios pagal Šalčininkų rajono VRSPS įstatus (toliau – Šalys), siekdami plėtoti dvišalį bendradarbiavimą, sudarė šią bendradarbiavimo sutartį (toliau – Sutartis).

**I SKYRIUS**

 **SUTARTIES TIKSLAS**

1. Efektyvesnis ir glaudesnis bendradarbiavimas tarp įvairių vidaus reikalų sistemos ir teisėsaugos veteranų bendruomenių, formuojant integruotą požiūrį į veteranų bendruomenių interesus ir jų apsaugą, skatinant veteranų savanorystę, bendrystę ir visuomeninę veiklą, keičiantis informacija apie veteranams tinkamas darbo vietas, skatinant profesinės patirties ir žinių perteikimą jauniems pareigūnams, dalyvaujant vidaus reikalų sistemos ir teisėsaugos pareigūno profesijos populiarinime, puoselėjant bendražmogiškomis vertybėmis grįstas profesines tradicijas ir istorinį paveldą.

**II SKYRIUS**

 **ŠALIŲ ĮSIPAREIGOJIMAI**

2. Šalys abipusiškumo pagrindu įsipareigoja:

2.1. keistis informacija ir koordinuoti tarpusavyje pasiūlymus teisėkūros ir viešojo administravimo iniciatyvoms, kuriomis tenkinami arba apsaugomi teisėsaugos ir vidaus reikalų sistemos veteranų interesai;

2.2. keistis Šalims ir veteranų bendruomenėms svarbia informacija ir, pagal poreikį, ją viešinti savo interneto svetainėse, socialinių tinklų paskyrose ir pan.;

2.3. esant poreikiui rengti bendrus sąskrydžius, susitikimus, seminarus veteranų aktualijoms ir bendradarbiavimui aptarti, pasidalinti patirtimi ir susipažinti su veteranų veiklos ir laisvalaikio organizavimo ypatumais;

2.4. kaupti ir keistis informacija apie veteranų įdarbinimo galimybes, savanorišką veiklą ir kitas visuomenines iniciatyvas, kuriose galėtų dalyvauti veteranų bendruomenės nariai;

2.5. keistis informacija apie inicijuojamus, rengiamus ir įgyvendinamus socialinius projektus, kuriuose galėtų dalyvauti veteranai; esant poreikiui ir galimybėms kartu dalyvauti rengiant tokius projektus;

2.6. propaguoti ir populiarinti visuomenėje vidaus reikalų sistemos pareigūnų profesijas, pagal galimybes dalyvauti profesinio orientavimo darbe vietos savivaldybėse;

2.7. keistis informacija ir koordinuoti veiksmus tiriant Lietuvos vidaus reikalų sistemos istoriją, atkuriant ir išsaugant profesines tradicijas, dalyvauti renkant, saugant ir pateikiant visuomenei susipažinti vidaus reikalų sistemos istorinio paveldo objektus

2.7. užtikrinti, kad būtų saugoma vykdant Sutartį gauta informacija, kuri, remiantis teisės aktais arba pagal savo esmę ar Šalių valia, laikytina konfidencialia;

2.8. padėti viena kitai vykdyti kitą veiklą, kuria siekiami šioje Sutartyje nustatyti tikslai.

**III SKYRIUS**

 **SUTARTIES GALIOJIMAS**

3. Sutartis įsigalioja nuo jos pasirašymo dienos ir yra neterminuota.

4. Sutartis gali būti pakeista ar papildyta tik Šalių raštišku susitarimu, kuris tampa neatskiriama šios Sutarties dalimi.

5. Sutartis gali būti nutraukta Šalių susitarimu arba vienos Šalies iniciatyva, apie tai raštu informavus kitą Šalį ne vėliau kaip prieš 30 kalendorinių dienų.

**IV SKYRIUS**

 **BAIGIAMOSIOS NUOSTATOS**

6. Visi šioje Sutartyje numatyti įsipareigojimai vykdomi vadovaujantis savanoriškumo principu ir neatlygintinai.

7. Šalių nesutarimai sprendžiami derybų būdu, nepavykus susitarti – Lietuvos Respublikos įstatymų nustatyta tvarka.

8. Sutartis sudaryta dviem vienodą teisinę galią turinčiais egzemplioriais, po vieną egzempliorių kiekvienai Šaliai.

**V SKYRIUS**

 **ŠALIŲ REKVIZITAI IR PARAŠAI**

|  |  |
| --- | --- |
| Lietuvos policijos veteranų asociacijaVerkių g. 3B, LT-08218 VilniusTel.  8 (5) 271 79 02El. paštas: lpva@policija.lt Asociacijos kodas 302508484Lietuvos policijos veteranų asociacijos valdybos pirmininkas\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)Vytautas Navickas | Šalčininkų rajono vidaus reikalų sistemos pensininkų sąjungaVilniaus g. 50, LT-17116 Šalčininkai Tel. 8 (380) 51790 El. paštas: kokoshkina@gmail.com Įmonės kodas 175042548 Šalčininkų rajono vidaus reikalų sistemos pensininkų sąjungos pirmininkė\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)Regina Kokoškina |